cyanic-selkie/wikianc huggingface dataset:
লাইকা (সিগারেট)
ইতিহাস
১৯৫৭ সালে লাইকার মহাকাশ ভ্রমণের বছর প্রাণীটির সম্মানে সিগারেটের এই ব্র্যান্ডটি তৈরী ও বাজারজাত শুরু হয়েছিল সোভিয়েত ইউনিয়নের খাদ্য শিল্প মন্ত্রণালয়ের তত্ত্বাবধায়নে সিগারেটটির উৎপাদন হতো। ১৯৬০ সালের ১ মে, স্নায়ুযুদ্ধ চলাকালীন ১৯৬০-এর ইউ-২ ঘটনায় আমেরিকান লকহিড ইউ-২ বৈমানিক ফ্রান্সিস গ্যারি পাওয়ারস কে স্‌ভের্দ্‌লভ্‌স্কে ভূপাতিত করা হয়েছিল। তখন পাওয়ারসকে উদ্ধারকারি গ্রামবাসীরা তাকে ধুমপানের জন্য লাইকা সিগারেট দিয়েছিল। পাওয়ারস তার ১৯৭০ সালের স্মৃতিচারণ গ্রন্থে ধুমপানের ঘটনা সম্পর্কে লিখেন, ""আমার ফ্লাইট-স্যুটের পকেটে কেন্ট  ব্র্যান্ডের এক মোড়ক সিগারেট ছিল, আমি সেগুলি সেখানে রেখে এসেছি।","(লাইকা) একটি ছাকুনি বা ফিল্টারযুক্ত সিগারেট, এটি এমেরিকান (কেন্ট) সিগারেটের মতই খুব স্বাদের ছিল।" বিপণনের উদ্দেশ্যে লাইকা সিগারেটের বেশ কয়েকটি বিজ্ঞাপন বানানো হয়েছিল। সোভিয়েত ইউনিয়নে ১৯৮০-এর দশকের শেষ পর্যন্ত লাইকা সিগারেট উৎপাদন ও বিক্রি হয়েছে। ব্র্যান্ডটির উৎপাদন বন্ধ হয়ে যাওয়ার কারণ অজানা থেকে যায়। ধারণা করা হয়, সোভিয়েত ইউনিয়নের পতনের পর এটির উৎপাদন বন্ধ হয়ে যায়।
মোড়কীকরণ
লাইকা সিগারেটের মোড়কটি উপরে নীল ও নীচের অংশ সাদা রঙের পটভূমি ছিল। সম্মুখভাগে নীল ও সাদা পটভূমির মাঝে লাইকা' গলা পর্যন্ত প্রতিকৃতি এবং নীচে স্বর্নালী অক্ষরে রুশ ভাষায় রচিত "Лайка" ("লাইকা") শব্দটি লেখা থাকতো। উপরের নীল অংশে লাইকাকে বহনকারী স্পুটনিক-২ রকেট ও রকেটের উপরিভাগে রাশিয়ান প্রলেতারিয়েত প্রতীক 'হাতুড়ি ও কাস্তে' অঙ্কিত ছিল। এছাড়াও নীল পটভূমিতে মহাকাশের প্রতিনিধি হিসেবে চাঁদ ও বেশকয়েকটি তারা থাকতো। মোড়কের পিছনে রুশ ভাষায় একটি বার্তার পাশাপাশি অনুমোদনের মোহর, মোড়ক তৈরির তারিখ, সিগারেটের পরিমাণ(২০) এবং ইংরেজিতে "মেড ইন ইউএসএসআর" কথাটি লেখা থাকতো।
বাজার
লাইকা ব্র্যান্ডের সিগারেট মূলত সোভিয়েত ইউনিয়নের বিক্রি হতো, এছাড়াও ব্র্যান্ডটি যুক্তরাজ্য, বুলগেরিয়া ও ফিনল্যান্ডে শুল্কমুক্ত পণ্য হিসেবে বাজারজাত ও বিক্রি হতো।
উসামা মীর
উসামা মীর (জন্ম: ২৩ ডিসেম্বর ১৯৯৫) হলেন একজন পাকিস্তানি ক্রিকেটার যিনি একজন লেগ স্পিনার ঘরোয়া ক্রিকেটে মধ্য পাঞ্জাবের হয়ে এবং পাকিস্তান সুপার লিগে মুলতান সুলতান্সদের হয়ে খেলেন।
প্রণীতা তালুকদার
প্রণীতা তালুকদার একজন ভারতীয় শিক্ষক, সমাজকর্মী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুইবার সরভোগ বিধানসভা কেন্দ্রের বিধায়ক হিসেবে নির্বাচিত হয়েছিলেন। নারীদের জন্য তার অবদানের স্বীকৃতি হিসেবে তাকে স্ত্রী শক্তি পুরস্কার প্রদান করা হয়েছিল।
জীবনী
প্রণীতা তালুকদার ১৯৩৫ সালে জন্মগ্রহণ করেন। তার স্বামী ঘনশ্যাম তালুকদার আসাম বিধানসভার বিধায়ক এবং বরানগর কলেজের প্রতিষ্ঠাতা ছিলেন।
প্রণীতা তালুকদার সোরালি উচ্চ মাধ্যমিক বিদ্যালয়ের প্রধান শিক্ষিকা ছিলেন। এছাড়া, তিনি বরানগর কলেজ ও বরপেতা সোরালি কলেজে শিক্ষকতা করেছেন।
প্রণীতা তালুকদার ১৯৬৭ সালে সরভোগ থেকে আসাম বিধানসভার সদস্য হিসেবে নির্বাচিত হয়েছিলেন। এরপর, ১৯৭২ সালে তিনি আবারো উক্ত বিধানসভা কেন্দ্রের বিধায়ক হিসেবে নির্বাচিত হন।
প্রণীতা তালুকদার কেন্দ্রীয় নারী ও শিশুকল্যাণ সংস্থার সভাপতি ছিলেন। তিনি ২০১৩ সালে নারীদের জন্য তার অবদানের স্বীকৃতি হিসেবে স্ত্রী শক্তি পুরস্কার লাভ করেন।
প্রণীতা তালুকদার ২০১৯ সালের ২০ এপ্রিল প্রয়াত হন।
ক্রোনোস
ক্রোনোস (প্রাচীন গ্রিক ভাষায়: Κρόνος ক্রোনোস্‌) ছিলেন উরানোস ও গাইয়ার সন্তান। তিতানদের মধ্যে ক্রোনোস ছিল সর্বকনিষ্ঠ। ক্রোনোস তার মা গাইয়ার প্ররোচনায় নিজের পিতা উরেনোসকে কাস্তে এবং হারপ দিয়ে শিশ্ন চ্ছেদন করে সিংহাসন দখল করলে উরেনোস তাকে অভিশাপ দেন যে, ক্রোনোস নিজের পুত্র দ্বারা সিংহাসনচ্যুত হবেন। ক্রোনোস আপন বোন রেয়াকে বিয়ে করে ও এই বিয়ের ফলে জিউস, পোসাইডন, হেডিস, হেরা, দিমিতির, ও হেস্তিয়ার জন্ম হয়। পরবর্তীতে ক্রোনোসের পুত্র জিউস, পোসাইডন এবং হেডিস তিন ভাই যথাক্রমে স্বর্গমর্ত্য, সমুদ্র ও পাতালপুরী ভাগ করে নেন ক্রোনোসকে বিতাড়িত করে তার্তারুসে বন্দি করে।
গ্রিক পুরাণ এবং প্রাথমিক পুরাণ
গ্রিক পুরাণ মতে ক্রোনাস ইউরেনাস এর পুত্র ।
শাহজাহান হাওলাদার সুজন
শাহজাহান হাওলাদার সুজন বাংলাদেশের ব্রাহ্মণবাড়িয়া জেলার রাজনীতিবিদ। ব্রাহ্মণবাড়িয়া-৬ আসনের সাবেক সংসদ সদস্য।
প্রাথমিক জীবন
শাহজাহান হাওলাদার সুজন ব্রাহ্মণবাড়িয়া জেলায় জন্মগ্রহণ করেন।
রাজনৈতিক জীবন
শাহজাহান হাওলাদার সুজন ঢাকা মহসিন হলের প্রাক্তন ভিপি ছিলেন। এরশাদবিরোধী আন্দোলন বিরোধী আন্দলনের অনন্য ভুমিকা ছিল তার। তিনি ১৯৯৪ সালের উপনির্বাচনে (বিএনপির সাংসদ এ. টি. এম. ওয়ালী আশরাফের মৃত্যুর পর) ও ফেব্রুয়ারি ১৯৯৬ সালের নির্বাচনে (পরপর দুইবার) ব্রাহ্মণবাড়িয়া-৬ আসন থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।
মৃত্যু
শাহজাহান হাওলাদার সুজন দলীয় রাজনৈতিক কোন্দলে ৩ জুলাই ২০০১ সালে  আততারীর ছুরিকাঘাতে ঢাকায় নির্মমভাবে মৃত্যুবরণ করেন। দুই দিন পর তার ঘনিষ্ঠ বন্ধু তৎকালীন ভূমি উপ-মন্ত্রী রুহুল কুদ্দুছ তালুকদার দুলু তার লাশ ঢাকা মেডিকেল কলেজ হাসপতালের মর্গ হতে উদ্ধার করেন এবং বর্তমান মুক্তিযুদ্ধা বিষয়ক প্রতিমন্ত্রী ক্যাপ্টেন (অব.) এবি তাজুল ইসলাম লাশ তার গ্রামের বাড়ীতে নিয়ে যান। তার ক্ষতবিক্ষত লাশ দেখে জনতা বিক্ষোভে ফেটে পড়ে এবং মৃত্যুর জন্য দায়ী সন্দেহবাজন ব্যক্তিদের প্রায় ২০-২৫টি বাড়ি ঘর আগুনে পুড়িয়ে ছারখার করে দেয়। পরবর্তীতে তার স্মৃতি সরণীয় করে রাখার নিমিত্তে সুজন স্মৃতি পরিষদ ও ৩ জুলাই ২০০২ সালে সুজন স্মৃতি কলেজ প্রতিষ্ঠা করা হয়।
বিট প্রজন্ম
thumb|[[স্টকহোম, সুইডেনের একটি বইয়ের দোকানে বিট প্রজন্মের অনুরাগী বিভাগ]]
বিট প্রজন্ম (ইংরেজি: Beat Generation) দ্বিতীয় বিশ্বযুদ্ধ পরবর্তী আমেরিকান লেখকদের একটি দল বা সংঘ যারা ১৯৫০-এর দশকে প্রবল জনপ্রিয়তা অর্জন করে। পাশাপাশি তারা সাংস্কৃতিক অঙ্গণে অনুপ্রেরণা এবং স্বাক্ষর রাখে। "বিট" সংস্কৃতির কেন্দ্রীয় বা প্রধান উপাদানের অন্তর্ভুক্ত রয়েছে- স্বীকৃত মানদণ্ড প্রত্যাখ্যান, নূতন শৈলীর প্রবর্তন, ড্রাগ পরীক্ষণ, বিকল্প যৌনতা, প্রাচ্য ধর্মের প্রতি আগ্রহ, বস্তুবাদ প্রত্যাখ্যান এবং মানব-অবস্থার স্পষ্ট চিত্রায়ণ।
বসন্তগড়
জনসংখ্যার উপাত্ত
ভারতের ২০০১ সালের আদম শুমারি অনুসারে বসন্তগড় শহরের জনসংখ্যা হল ৪১১৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে বসন্তগড় এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
এহদে ওয়াফা
এহদে ওয়াফা ( ' বিশ্বস্ততার অঙ্গীকার ') হাম টিভিতে প্রচারিত এমডি প্রোডাকশনের আওতায় আন্তঃবাহিনী জনসংযোগ (আইএসপিআর) এবং মোমিনা দুরাইদ কর্তৃক নির্মিত একটি পাকিস্তানি টেলিভিশন ধারাবাহিক নাটক। এতে চারজন স্কুল বন্ধু্র ভিন্নভিন্ন আশা, লক্ষ্য এবং আকাঙ্ক্ষা এবং তাদের বন্ধুত্ব ও ক্যারিয়ারে কষ্ট, চ্যালেঞ্জ এবং বিশ্বাসঘাতকতার মুখোমুখি হওয়ার সাথে সাথে কীভাবে তাদের জীবন পরিবর্তিত হয় তা দেখানো হয়েছে। ধারাবাহিক নাটকটিতে প্রধান চরিত্রে অভিনয় করেছেন আহাদ রাজা মীর, আলিজেহ শাহ, ওসমান খালিদ বাট, আহমেদ আলী আকবর, জারা নূর আব্বাস এবং ওহাজ আলী।
গুগল ট্রেন্ডস- এর বছর শেষের রিপোর্ট নিশ্চিত করে যে পাকিস্তানে গুগলের 'চলচ্চিত্র ও টিভি' বিভাগের মধ্যে নাটকটি সর্বাধিক অনুসন্ধানের মধ্যে তৃতীয় স্থানে ছিলো। এটি বর্তমানে একই শিরোনাম অনুসারে হাম পশতু ১ চ্যানেলে পশতু ভাষায় প্রচারিত হচ্ছে।
নাটকটি পাকিস্তান ইউকে এবং ভারতে খুবই প্রসিদ্ধি এবং বাণিজ্যিক সাফল্য লাভ করে।
পটভূমি
গল্পটি চারজন উচ্চ-উত্সাহী বন্ধুর কাহিনী যারা তাদের জীবনে্র কষ্টগুলি কাটিয়ে উঠতে একে অন্যকে সাহায্য করে, সমর্থন করে এবং একে অপরের সঙ্গ উপভোগ করে।
চার বন্ধু, সাদ, শাহজাইন, শরিক ও শেহরিয়ার নিজেদের এসএসজি (বিশেষ 'এস' গ্যাং বলে ডাকে কারণ তাদের সবার নাম 'এস' অক্ষর দিয়ে শুরু হয়)। তারা সকলেই মারির লরেন্স কলেজে পড়াশোনা করে। সাদের পরিবারে আছে তার বাবা ব্রিগেডিয়ার (পরে মেজর জেনারেল) ফরাজ ইনাম যিনি সেনাবাহিনীতে কর্মরত আছেন, তাঁর মা ও বোন রহমিন, একজন উচ্চাকাঙ্ক্ষী চিত্রশিল্পী। শাহজাইন গ্রামের একটি সমৃদ্ধ পরিবার থেকে এসেছে এবং সে তার দাদা মালিক আল্লাহায়ারের খুবই পছন্দের পাত্র। শরিকের পরিবারে তার বোন গজালা এবং তার বিধবা মা রয়েছে। শেহেরিয়ার বাবা একজন ব্যান্ডমাস্টার। তারা চারবন্ধু প্রায়শই রাতে কলেজ হোস্টেল থেকে পালাতো এবং একসাথে শহরে ঘুরে বেড়াতো। একবার তাদের হোস্টেল ওয়ার্ডেন, ফেরদৌস বেগের হাতে ধরা পড়ে।
অন্যদিকে রয়েছে দুয়া ও রানি। রানী প্রাণবন্ত মেয়ে, গ্রামের ধনী পরিবারের মেয়ে। তিন বছর ধরে এখনও সে ইন্টারমিডিয়েট পরীক্ষা পাস করতে পারেনি। দুয়া রাওয়ালপিন্ডির মেয়ে যে মারিতে তার চাচার বাসায় বেড়াতে আসে। তার চাচাতো ভাই রাহিল দুয়ার প্রতি দুর্বল এবং তাকে বিয়ে করতে চায়।
বিতর্ক
ধারাবাহিক নাটকটির বিরুদ্ধে লাহোর হাইকোর্টে একটি আবেদন করা হয়েছিল। আবেদনকারীর আর্জি: নাটকটিতে রাজনীতিবিদ ও মিডিয়া কর্মীদের নেতিবাচক চিত্র দেখানো হচ্ছে। যার পরে বিচারপতি শহীদ ওয়াহেদ আবেদনটি অগ্রহণযোগ্য ঘোষণা করে এবং তা প্রত্যাখ্যান করার সিদ্ধান্ত নেন। তিনি মন্তব্য করেন যে আবেদনকারীদের প্রথমে পেমরায় আবেদন করা উচিত এবং শুনানি না হলে তারা আদালতে যেতে পারেন।
সাউন্ডট্র্যাকস
নাটকের দিল কা দিল সে হুয়া হাই এহদে ওয়াফা শিরোনামের গানটি পরিবেশন করেছিলেন আলী জাফর, সাহির আলী বগা, অসীম আজহার ও আইমা বেগ। গানের কথা লিখেছেন ইমরান রাজা। পরে রাহাত ফতেহ আলী খানের গাওয়া আরেকটি সাউন্ডট্র্যাক সব এহাদ-ই-ওফা কে নাম কিয়া ২০২০ সালের ৭ ফেব্রুয়ারি প্রকাশিত হয়। সাব এহদে ওয়াফা কে নাম কিয়ার গানের কথাও লিখেছেন ইমরান রাজা।
সম্প্রচার
একই সময় একই সময়ে এটি রাষ্ট্রীয় চ্যানেল পিটিভি হোমতে প্রচারিত হয়েছিল। নাটকটি পশতুতে ডাবিং করা হয় এবং হুম পশত ১ চ্যানেলে একই শিরোনামে সম্প্রচারিত হয়।
স্বাস্থ্য পেশাজীবী
পেশাদার ক্ষেত্রসমূহ
স্বাস্থ্য শ্রমশক্তি বা স্বাস্থ্য মানব সম্পদ শিরোনামের অধীনে বহু বিভিন্ন পেশা ও বৃত্তি অন্তর্ভুক্ত যারা কোনও না কোনও ধরনের স্বাস্থ্যপরিচর্যামূলক সেবা প্রদান করে থাকেন। এদের মধ্যে রোগীদেরকে সরাসরি সেবাপ্রদানকারী রোগীঘনিষ্ঠ স্বাস্থ্য পেশাজীবী আছেন, যেমন চিকিৎসক, শুশ্রূষা চর্চাবিদ, চিকিৎসকের সহকারী, বৃত্তিমূলক চিকিৎসাবিদ, শ্বসন চিকিৎসাবিদ, শারীরিক চিকিৎসাবিদ ও আচরণ চিকিৎসাবিদ। আরও আছেন সহযোগী স্বাস্থ্য পেশাজীবীগণ, যেমন সূচিপ্রয়োগবিদ, চিকিৎসা পরীক্ষাগার বিজ্ঞানী, পুষ্টিবিদ ও সমাজকর্মীগণ। তারা প্রায়শই হাসাপাতাল, স্বাস্থ্যকেন্দ্র ও অন্যান্য সেবা বিতরণ কেন্দ্রে কাজ করেন এবং এর পাশাপাশি উচ্চশিক্ষায়তনিক প্রশিক্ষণ, গবেষণা ও প্রশাসনিক কাজেও নিয়োজিত থাকতে পারেন। তাদের কেউ কেউ বেসরকারি সেবাসদনে রোগীদেরকে পরিচর্যা ও চিকিৎসা প্রদান করতে পারেন। বহু দেশে আনুষ্ঠানিক স্বাস্থ্যসেবা প্রতিষ্ঠানগুলির বাইরে বহুসংখ্য্যক এলাকাভিত্তিক স্বাস্থ্যকর্মী কাজ করে থাকেন। চিকিৎসা প্রশাসন ব্যবস্থাপক, চিকিৎসা তথ্য কারিগর ও অন্যান্য সনদবিহীন সহযোগী কর্মীবৃন্দ ও সহযোগী কর্মীদেরকেও স্বাস্থ্যসেবা শ্রমশক্তির গুরুত্বপূর্ণ অংশ হিসেবে গণনা করা হয়।
পিটার ট্রেভার্স
পিটার ট্রেভার্স (Peter Travers) হচ্ছেন একজন মার্কিন চলচ্চিত্র সমালোচক। তিনি পিপল এবং রোলিং স্টোন ম্যাগাজিনে চলচ্চিত্র রিভিউ লেখেন। এছাড়াও তিনি এবিসি নিউজ নাও টেলিভিশনে পপকর্ন নামক একটি সেলিব্রেটি সাক্ষাৎকার অনুষ্ঠানও উপস্থাপন করেন।
পেশা
ট্রেভার্স "পিপুল ম্যাগাজিন" এর সঙ্গে চার বছরের সংযমন পরে ১৯৮৯ সালে রোলিং স্টোন যোগদান করেন। "eFilmCritic.com" মতে, ট্রেভার্স জাতির সবচেয়ে ব্লুর্বেড ( blurbed) চলচ্চিত্র সমালোচক।
রেটিংস
'' '(*) তথ্য ২১ জুলাই, ২০১১ পর্যন্ত হালনাগাত'
কলকাতার ভূবিজ্ঞান
ডান|থাম্ব|233x233পিক্সেল কলকাতা ভারতের পূর্বভাগে অবস্থিত। এটা হুগলি নদীর তীর বরাবর সমান্তরালভাবে প্রসারিত হয়েছে। কলকাতা পুর নিগম ১৮৫ বর্গকিলোমিটার অঞ্চল জুড়ে গঠিত। এই শহর সমুদ্র তলের কাছাকাছি ১৭ ফুট গড় উচ্চতায় অবস্থিত। পুরো গঙ্গা অববাহিকা অঞ্চল শহরের ১০০ কিমি দক্ষিণ থেকে আরম্ভ হয়েছে। শহরের বেশির ভাগ জায়গা আসলে জলা ভিজেজমি, বিশেষভাবে শহরের পূর্ব দিকের অংশে এরকম জায়গা বর্তমানেও দেখতে পাওয়া যাবে।
ভূতত্ত্ব
বেশির ভাগটাই যেহেতু সিন্ধু-গাঙ্গেয় সমভূমির অন্তর্ভুক্ত, সেজন্যে এখানকার মাটি এবং জল আগের থেকেই পাললিক প্রকৃতির হয়ে আছে। কলকাতার অবস্থান 'বাংলা অববাহিকা'র ওপর, একটা কেন্দ্রীভূত তৃতীয় পর্যায়ের অববাহিকা। বাংলা অববাহিকা তিনটে গাঠনিক এককের সমাহার:  পশ্চিমের তাক অথবা সমতলভূমি, মাঝের ঢালু অথবা তাক / গড়ান ভাঙা; এবং পূর্ব ও দক্ষিণ-পূর্বের গভীর অববাহিকার অংশ। ঢালু অঞ্চল যেটা প্রায় ২৫ কিমি (১৬ মাইল) চওড়া তার পশ্চিমাংশের ওপর কলকাতা আছে, যার গভীরতা হল প্রায় ৪৫,০০০ মি (১৪৮,০০০ ফুট) এবং নিচে আছে স্ফটিকতুল্য বনিয়াদ; এগুলোর মধ্যে ঊর্ধ্বাংশ হল ৩৫০-৪৫০ মি (১,১৫০-১,৪৮০ ফুট) চতুর্থ স্তরীয়, পরবর্তী অংশে ৪,৫০০-৫,৫০০ মি (১৪,৭৬০-১৮,০৪০ ফুট) আছে তৃতীয় স্তরীয় পলি, ৫০০-৭০০ মি (১,৬৪০-২,৩০০ ফুট) চুনাপাথর জাতীয় আগ্নেয়শিলার ধৌত আগ্নেয়শিলা এবং ৬০০-৮০০ মি (১,৯৭০-২,৬২০ ফুট) পারমিয়ান-কার্বনিফেরাস গণ্ডোয়ানা পাথর। চতুর্থ পর্যায়ের তলানির মধ্যে আছে: কাদা, পলি, এবং বিভিন্ন ধরনের বালি এবং নুড়ি পাথর। এই তলানিগুলো দুটো নরম কাদা স্তরের মাঝখানে পেষাই হয়: নিচের অংশটা ২৫০-৬৫০ মি গভীর (৮২০-২,১৩০ ফুট); ওপরের অংশটা ১০-৪০ মি (৩০-১৩০ ফুট) পুরু। ব্যুরো অফ ইন্ডিয়ান স্টান্ডার্ডস-এর বয়ান অনুযায়ী, ভূমিকম্পের সংবেদনশীলতা I থেকে V মাত্রা পর্যন্ত বেড়ে যাওয়ার ব্যাপারে, এই শহর ভূকম্পীয় অঞ্চল III অন্তর্ভুক্ত হয়ে আছে।
শহর ভূবিজ্ঞান
ডান|থাম্ব|200x200পিক্সেল|ময়দানের ওপারে কলকাতার আকাশ ডান|থাম্ব|381x381পিক্সেল|কলকাতার একটা উপগ্রহ ছবিতে জমির ব্যবহার দেখা যাচ্ছে থাম্ব|হুগলি নদীর পাড়ে অবস্থিত প্রিন্সেপ ঘাট হুগলি নদীর পূর্ব পাড় বরাবর উত্তর-দক্ষিণে অসমানভাবে বেড়ে যাওয়ায়, কলকাতা পূর্ব ভারতে নিম্ন গাঙ্গেয় ব-দ্বীপ সংলগ্ন অঞ্চলে থিতু হয়ে আছে, এই শহরের ১.৫ থেকে ৯ মি (৫ থেকে ৩০ ফুট)।
কলকাতা মহানগর অঞ্চল বিস্তৃত ১,৮৮৬.৬৭ বর্গকিমি (৭২৮.৪৫ বর্গমাইল) জায়গা জুড়ে এবং ২০১১ গণনানুযায়ী তিনটে পুর নিগম (কলকাতা পুর নিগমসহ), ৩৯ স্থানীয় পুরসভা এবং ২৪ পঞ্চায়েত সমিতি নিয়ে। ২০০৬ গণনানুযায়ী ৭২টি শহর এবং ৫২৭ মফস্বল শহর ও গ্রাম এরই মধ্যে পরিবেষ্টিত হয়ে জড়িয়ে আছে।  বৃহত্তর কলকাতার নগরাঞ্চল নিম্নলিখিত জেলাগুলোর সঙ্গে অঙ্গীভূত হয়ে আছে:উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি এবং নদিয়া।. রাজধানী কলকাতাকে, কলকাতা পুর নিগম (কেএমসি) ১৮৫ (৭১ বর্গমাইল) বর্গকিমি অঞ্চল জুড়ে অধিকারের ক্ষেত্র হিসেবে রাখা হয়েছে। শহরটা পূর্ব-পশ্চিমে আকৃতিতে খুবই ছোটো, হুগলি নদী থেকে শুরু করে মোটামুটি ইস্টার্ন মেট্রোপলিটন বাইপাস পর্যন্ত বিস্তৃত - ৯-১০ কিমি (৫.৬-৬.২ মাইল) চওড়া।. উত্তর-দক্ষিণের বিস্তৃতি অনেকটা বেশি, এবং এর অক্ষ হিসেবে ব্যবহৃত হয় উত্তর, মধ্য ও দক্ষিণ কলকাতা।
উত্তর কলকাতা শহরের সবচেয়ে পুরোনো অংশ। উনিশ শতকের স্থাপত্য এবং সরু গলি রাস্তা এর বিশেষত্ব, যে অঞ্চলগুলো এর অন্তর্ভুক্ত তা হল শ্যামবাজার, শোভাবাজার, চিৎপুর, কাশিপুর,বরাহনগর, সিঁথি এবং দমদম। মধ্য কলকাতা কেন্দ্রীয় 'বাণিজ্য জেলা' অথবা অফিস পাড়া হিসেবে পরিচিত। এর মধ্যে আছে বিনয়-বাদল-দীনেশ বাগ, আগে যাকে ডালহৌসি স্কোয়ার বলা হোত, এবং আছে সিধো-কানহু ডহর, প্রাক্তন নাম এসপ্ল্যানেড এর পূবে; স্ট্র্যান্ড রোড হল পশ্চিমে।. পশ্চিমবঙ্গ সচিবালয়, সাধারণ ডাকঘর, ভারতীয় রিজার্ভ ব্যাঙ্ক, উচ্চ ন্যায়ালয়, লালবাজার পুলিশ কেন্দ্রীয় কার্যালয়, এবং অন্যান্য অনেক সরকারি এবং বেসরকারি কার্যালয় সেখানে আছে। দক্ষিণের আরো একটা বাণিজ্যকেন্দ্র হল মাদার টেরিজা সরণি (পার্ক স্ট্রিট) সংলগ্ন অঞ্চল, যেমন জওহরলাল নেহরু রোড (পুরোনো চৌরঙ্গি), ক্যামাক স্ট্রিট (অবনীন্দ্রনাথ ঠাকুর সরণি), উড স্ট্রিট, লাউডন স্ট্রিট, শেকশপিয়ার সরণি (আগেকার থিয়েটার রোড), এবং আচার্য জগদীশ চন্দ্র বসু রোড (পূর্বের লোয়ার সার্কুলার রোড)। কলকাতা ময়দান হল অনেকটা জায়গা জুড়ে খোলা মাঠ, শহরের হৃদয়াম্ভ্যন্তরে যাকে বলা হয় 'কলকাতার ফুসফুস'; এখানে আছে গড়ের মাঠ, অর্থাৎ 'ফোর্ট উইলিয়াম', মোহনবাগান, ইস্টবেঙ্গল, মহমেডান স্পোর্টিংয়ের ঘেরামাঠ, ব্রিগেড প্যারেড ময়দান, যেখানে খেলাধুলো এবং সভাসমিতি হয়। ময়দানেরই দক্ষিণ প্রান্তে আছে ভিক্টোরিয়া স্মৃতিসৌধ এবং কলকাতা রেস কোর্স। অন্যান্য দিঘি ও পার্কের মধ্যে আছে বিবাদী বাগে লালদিঘি, বিদ্যাসাগর উদ্যানে (কলেজ স্কোয়ার) গোলদিঘি, আজাদ হিন্দ বাগ (হেদুয়া পার্ক), বিধাননগরে সেন্ট্রাল পার্ক এবং হুগলি নদীর পাড় বরাবর স্ট্র্যান্ড রোডের ওপর 'সহস্রাব্দ বাগান' বা মিলেনিয়াম পার্ক।
১৯৪৭ খ্রিস্টাব্দে স্বাধীনতা প্রাপ্তির পর দক্ষিণ কলকাতার উন্নতি হয়; অভিজাত অঞ্চল হিসেবে এই অঞ্চলের মধ্যে আছে বালিগঞ্জ, আলিপুর, নিউ আলিপুর, শরৎ বোস রোড (ল্যান্সডাউন), ভবানিপুর, টালিগঞ্জ, যোধপুর পার্ক, লেক গার্ডেন্স, গল্ফ গ্রিন (উদয় শংকর সরণি), যাদবপুর এবং কসবা। দক্ষিণ-পশ্চিম থেকে দক্ষিণ-পূর্বের দূরবর্তী অঞ্চলগুলো হোল: গার্ডেনরিচ, বেহালা, ঠাকুরপুকুর, কুঁদঘাট, রানিকুঠি, বাঁশদ্রোনী, বাঘাযতীন এবং গড়িয়া। বৃহত্তর কলকাতা অঞ্চলের দুটো পরিকল্পিত শহরের একটা হচ্ছে বিধাননগর, যেটা সল্টলেক সিটি নামেও পরিচিত, মূল শহরের উত্তর-পূর্বে অবস্থিত; বিধাননগরের পূর্বে অন্যটা রাজারহাট, এটাকে নিউ টাউনও বলে।. নতুন শতকের সন্ধিক্ষণে, ২০০০ খ্রিস্টাব্দে বিধাননগরের সেক্টর ফাইভকে তথ্য প্রযুক্তি এবং টেলিযোগাযোগ কোম্পানিগুলো একটা বাণিজ্যাঞ্চলে উন্নীত করে। বিধাননগর এবং নিউ টাউন দুটো শহরই কলকাতা পুর নগর নিগমের সীমার বাইরে অবস্থিত এবং সেখানে তাদের নিজস্ব পুরসভা বর্তমান। কলকাতার পশ্চিম প্রান্তে আছে ভারতীয় সেনাবাহিনীর পূর্বাঞ্চলীয় কম্যান্ডের কেন্দ্রীয় কার্যালয় ফোর্ট উইলিয়াম দুর্গ; এই চত্বর সেনাবাহিনীর অধিকারক্ষেত্রের মধ্যে পড়ে।
কলকাতার বসতবাড়িগুলো প্রধানত নিচুতলবিশিষ্ট এবং পুরোনো ঔপনিবেশিক ভবন এবং সংখ্যাতীতভাবে চারতলাবিশিষ্ট হয়। দক্ষিণ কলকাতায় দশ থেকে পনেরো তলার আবাসন বেশিমাত্রায় উঠছে। শহর তার বহুতল বাড়ি তৈরির ব্যাপারে সম্প্রতি আইনগত ছাড়পত্র দিয়েছে এবং বিশতলা বাড়ি বানানো বর্তমানে সাধারণ বিষয় হয়ে দাঁড়িয়েছে। পূর্ব ভারতে বাসোপযোগী উচ্চতম ভবনগুলো হল:প্রিন্স আনোয়ার শা রোডস্থিত ৩৬তলা (ভূমি + ৩৫) সাউথ সিটির চারটে টাওয়ার। ইস্টার্ন মেট্রোপলিটন বাইপাস বরাবর প্রচুর বহুতল তৈরির কাজ চলছে, যেগুলো শহরের চেহারা-ই বদলে দিচ্ছে। অভিজাত হোটেল, সভাসমিতির কেন্দ্র, বহু বৈশিষ্ট্যপূর্ণ হাসপাতাল, বাণিজ্যিক কেন্দ্র, বিক্রয়কেন্দ্র এবং প্রমোদকেন্দ্রসমূহ দ্রুতগতিতে বেড়ে চলেছে।
১৯০৩
১৯০৩ গ্রেগরীয় বর্ষপঞ্জির একটি সাধারণ বছর যা বৃহস্পতিবার দিয়ে শুরু হয়েছে।
কলকাতার ভূবিজ্ঞান
আবহাওয়া
কলকাতায় গ্রীষ্মকালীন বৃষ্টিপাতসহ ক্রান্তীয় সাভানা জলবায়ু বিরাজ করে।  বার্ষিক গড় তাপমাত্রা ২৬.৮ ডিগ্রি সেন্টিগ্রেড (৮০ ডিগ্রি ফারেনহাইট); মাসিক গড় তাপমান ১৯ থেকে ৩০ ডিগ্রি সেন্টিগ্রেড (৬৭ থেকে ৮৬ ডিগ্রি ফারেনহাইট) এবং মে-জুন মাস চলাকালীন সর্বোচ্চ তাপমান প্রায়ই ৪০ ডিগ্রি সেন্টিগ্রেডের (১০৪ ডিগ্রি ফারেনহাইট) বেশি হয়ে যায়। কলকাতায় শীতের প্রকোপ থাকে ডিসেম্বর থেকে ফেব্রুয়ারি মাসের প্রথম ভাগ পর্যন্ত, ডিসেম্বর এবং জানুয়ারির মধ্যে তাপমান ১৪ থেকে ১২ কিংবা তার নীচে নেমে যায়। সর্বোচ্চ নথিভুক্ত তাপমান ৪৩ ডিগ্রি সেন্টিগ্রেড (১১১ ডিগ্রি ফারেনহাইট) এবং সর্বনিম্ন হল ৫ ডিগ্রি সেন্টিগ্রেড (৪১ ডিগ্রি ফারেনহাইট)।
১৯০৩
নোবেল পুরস্কার
right|80px
কলাবাধা বহুমুখী উচ্চ বিদ্যালয়
কলাবাধা বহুমুখী উচ্চ বিদ্যালয় ময়মনসিংহ বিভাগের জামালপুর জেলার মেলান্দহ উপজেলায় অবস্থিত। ১৯৩৮ সালে বিদ্যালয়টি প্রতিষ্ঠিত হয়। ৬ষ্ঠ-১০তম গ্রেড সমমানের পাঠদান করা হয়। অত্র প্রতিষ্ঠানে প্রায় ৮০০ এর মত ছাত্রছাত্রী রয়েছে। বিদ্যালয়টির একটি প্রশস্ত খেলার মাঠ রয়েছে। মূল ভবনটি একতলা ও নতুন ভবনটি দ্বিতল বিশিষ্ট।
স্টুয়ার্ট থম্পসন
স্টুয়ার্ট রবার্ট থম্পসন (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন স্টুয়ার্ট থম্পসন। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি।
খেলোয়াড়ী জীবন
অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন।
শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন।
চলন্ত রাস্তা
চলন্ত রাস্তা পরিবহন পদ্ধতিতে এক নতুন ধারণা যা পরিবেশবান্ধব এবং এই ধারণা একটি শহরকে শুধু যানজটমুক্ত রাখতে সহায়তা করবে না এর স্থাপনা ব্যয় কম, রক্ষণাবেক্ষণ প্রচলিত পদ্ধতির চাইতে সহজ এবং পরিবহন খাতের সার্বিক ব্যয় কমে আনবে।
চলন্ত রাস্তাঃ ধারণা
নিঃসন্দেহে বর্তমানে পৃথিবীর বিভিন্ন শহরের প্রধানতম সমস্যা বায়ু দূষণ এবং যানজট। বায়ু দূষণের যে প্রধানতম কারণ তা হলো জ্বালানী তেলে চালিত মোটরযান। আর যানজট এমন এক পরিস্থিতিতে এসে পৌঁছেছে যে ঢাকা শহরের প্রতিদিন বার লক্ষ কর্মঘণ্টা নষ্ট হচ্ছে। বছরে অপচয় হচ্ছে ত্রিশ হাজার কোটি টাকা। হয়তো এই রকম বা এর কাছাকাছি যানজট সংকট পৃথিবীর বিভিন্ন শহরে রয়েছে। হতে পারে কোন শহরের সংকট এর চাইতেও তীব্র। বর্তমান পরিবহন ব্যবস্থার সীমাবদ্ধতা এবং সার্বিক পরিস্থিতি বিবেচনায় এনে সড়ক-মহাসড়কে নতুন এক পরিবহন পদ্ধতির ধারণা উপস্থাপন করা হচ্ছে। এর নাম দেয়া হয়েছে “চলন্ত রাস্তা”।
এই পদ্ধতি বাস্তবায়নে যে সকল সুবিধা পাওয়া যাবে তা হল-
ক। চলন্ত রাস্তা একটি পরিবেশবান্ধব পরিবহন ধারণা।
খ। শহর যানজটমুক্ত থাকার সম্ভাবনা তৈরি করবে।
গ। বিদ্যুৎ তথা জ্বালানী খরচ কমবে।
ঘ। পরিবহন খাতের বার্ষিক সার্বিক ব্যয় কমে আসবে।
চলন্ত রাস্তা ধারণাটি ঢাকাসহ পৃথিবীর যে কোন শহরেরই বাস্তবায়নযোগ্য এবং এর গুরুত্ব বিশ্বব্যাপী। চলন্ত রাস্তা ধারণাটিতে প্রচলিত ধারণার বাইরে এসে নতুন এক বিকল্প ধারণাকে উপস্থাপন করা হয়েছে। বর্তমান পরিবহন পদ্ধতির সীমাবদ্ধতাকে বিবেচনায় এনে নতুন এক পথের অনুসন্ধান করা হয়েছে। কারণ ঢাকাসহ পৃথিবীর অনেক শহরেই প্রচলিত পদ্ধতিতে সংকট সমাধানের কোন সম্ভাবনার পথ খোলা নেই। প্রচলিত পদ্ধতির সাথে “চলন্ত রাস্তা”, এই দুই পদ্ধতি যুক্ত হয়ে যোগাযোগ ব্যবস্থায় নতুন এক অধ্যায়ের সূচনা করবে।
চলন্ত রাস্তাঃ পদ্ধতি
এটা সত্য যে মোটরযানকে উপরে ওঠানো এবং নামানো এক জটিল প্রক্রিয়া। এর চাইতে অনেক সহজ প্রক্রিয়া হল মানুষকে উপরে ওঠানো এবং নিচে নামানো। চলন্ত রাস্তা ধারণায় কোন মোটরযান নয়, মানুষকে উপরে ওঠানো এবং নামানোর পরিকল্পনা করা হয়েছে। অবস্থানগতভাবে চলন্ত রাস্তা প্রতিষ্ঠায় দুটি পদ্ধতি অবলম্বন করা যেতে পারে। একজিস্টিং মূল রাস্তার মাঝ বরাবর এবং দুই পাশ বরাবর। মূল রাস্তার ৩ মিটার উপরে একটি কংক্রিটের কাটামোতে চলন্ত রাস্তা এক বা একাধিক লেইনে স্থাপিত হবে এবং চলমান থাকবে। চলন্ত রাস্তা নির্মাণ পদ্ধতিতে রাস্তার ছাদ এবং মূল কাঠামো স্থির থাকবে। একটি আচ্ছাদনের ভেতরে চলন্ত রাস্তা ছোট চাকাসহ নিচের পাটাতন, বসার আসন, পাশের স্বচ্ছ হালকা দেয়াল, অন্যান্য যন্ত্রাংশ চলমান থাকবে। কোন শহর এলাকার জন্য চলন্ত রাস্তার নির্ধারিত গতি হতে পারে ৩০ থেকে ৫০ কিমি/ঘণ্টা। হাইওয়েতে নির্ধারিত গতি হতে পারে ১০০ থেকে ১৪০ কিমি/ঘণ্টা। শহর এলাকায় চলন্ত রাস্তা প্রতি দুই মিনিট পরপর ১০ সেকেন্ডের জন্য থামবে। চলন্ত রাস্তার দৈর্ঘ ১ থেকে ১০০ কিমি যাই হোক না কেন পুরো রাস্তাই একই সাথে চলতে থাকবে। থামলে পুরো রাস্তাই থেমে যাবে। সে অর্থে পুরো রাস্তাকেই বলা যেতে পারে একটি অখণ্ড চলন্ত যান।
অধিকাংশ ক্ষেত্রে বিভিন্ন ক্রসিং-এ একটি চলন্ত রাস্তা ওপর চলন্ত রাস্তাকে ক্রস না করে ইউটার্ন করে উৎসের দিকে চলে যাবে। অর্থাৎ এক সাইডের চলন্ত রাস্তা ইউটার্ন করে বিপরীত সাইডে বিপরীত দিকে চলতে চলমান থাকবে। তবে কিছু কিছু ক্রসিং-এ ভিন্ন দিক থেকে আসা চলন্ত রাস্তা পরস্পরকে ক্রস করার ব্যবস্থা রাখা যেতে পারে।
ফুটপাত থেকে চলন্ত রাস্তায় ওঠার জন্য নির্দিষ্ট দূরত্বে সুবিধামত স্থানে সিঁড়ি এবং ফুটওভারব্রিজ থাকবে। চলন্ত রাস্তা একজিস্টিং মূল রাস্তা থেকে ৩ মিটার উপরে স্থাপিত হবার কারণে চলন্ত রাস্তার নিচ দিয়ে এবং এক্সজিস্টিং যে অংশ চলন্ত রাস্তার আওতায় আসবে না সেই স্থান দিয়ে সাধারণ মোটরযান চলাচল করবে।
চলন্ত রাস্তাঃ প্রয়োজনীয়তা এবং ভিন্নতা
বিগত শত বছরে পরিবহন ব্যবস্থার ব্যপক পরিবর্তন হয়েছে। এই পরিবর্তন যেমন আমরা বিচিত্র যানবহন পেয়েছি তেমনি রাস্তা নির্মাণেও এসেছে ব্যপক পরিবর্তন। মানুষ প্রয়োজনে যানবাহন তৈরী করেছে, আবার যান চলাচলের জন্য পথ তৈরি করতে হয়েছে। প্রয়োজনে পথকে প্রশস্ত করতে হয়েছে। এক সময় প্রসস্থ পথেও সঙ্কুলান না হওয়ায় মাটির নিচে রাস্তা তৈরি করা হয়েছে। উড়ন্ত সেতু, উড়ন্ত রাস্তা তৈরি করা হয়েছে।
কিন্তু আমরা চাইলেই সব শহরে মাটির নিচে রাস্তা তৈরি করতে পারব না। পারব না বিভিন্ন ক্রসিং এ ফ্লাইওভার নির্মাণ করতে বা উড়াল সড়ক নির্মাণ করতে। সেই পরিমাণ জায়গা নেই। আর কোন শহরে জায়গা থাকলেও উড়াল সেতু বা উড়াল সড়ক আমরা কয় স্তরে নির্মাণ করতে সক্ষম হব? ৬, ৭, ৮? তারপর? আমাদের মানতেই হবে যে সমস্ত অগ্রযাত্রারই সীমাবদ্ধতা আছে এবং শেষ আছে।
চলন্ত রাস্তাঃ উদ্ভাবন এবং ধারণা উপস্থাপন
চলন্ত রাস্তা নিয়ে প্রথম কনসেপ্ট পেপার উপস্থাপিত হয় ২২ আগস্ট ২০১৭ তারিখে বিশ্বসাহিত্য কেন্দ্র, বাংলামোটর, ঢাকা, বাংলাদেশে। এরপর অডিও ভিস্যুয়াল প্রেজেন্টেশনসহ দ্বিতীয়বার আবু সাইয়ীদ ধারণাপত্র উপস্থাপন করেন একই স্থানে ৯ সেপ্টেম্বর ২০১৭।
২৪-২৬ সেপ্টেম্বর ২০১৭ তারিখ পর্যন্ত বাংলাদেশ শিল্পকলা একাডেমির ভাস্কর্য গ্যালারীতে আবু সাইয়ীদ চলন্ত রাস্তার মডেল প্রদর্শনীর আয়োজন করেন।
ব্র্যাড ডেলসন
ব্র্যাড ডেলসন (জন্ম ১ ডিসেম্বর, ১৯৭৭) একজন মার্কিন সঙ্গিতশিল্পী এবং রেকর্ডিং প্রযোজক, যিনি যুক্তরাষ্ট্রের রক বেন্ড, লিঙ্কিন পার্কের গিটার শিল্পী এবং প্রথম প্রতিষ্ঠাতা সদস্যদের মধ্যে একজন হিসেবে সবচেয়ে বেশি পরিচিত।
জীবনের প্রথমার্ধ
ব্র্যাড ডেলসন লস অ্যাঞ্জেলেস এর উন্নত শহরতলী অ্যাগুরা হিলস -এ অ্যাগুরা উচ্চ বিদ্যালয়ে তার শৈশবের বন্ধুদের সাথে পড়াশোনা করেন। লিঙ্কিন পার্ক -এ আরেকজন সদস্য, মাইক সিনোডা একই তার সাথে একই বিদ্যালয়ে পড়াশোনা করেন। উচ্চ বিদ্যালয়ে অধ্যায়ন করা সময়ে তিনি বিভিন্ন বেন্ডের সাথে যুক্ত হন, যার মধ্যে সবচেয়ে বেশি উল্লেখযোগ্য রিলেটিভ ডিগ্রি, যেখানে তার সাথে ড্রাম শিল্পী, রোব বার্ডেন এর পরিচয় এবং বন্ধুত্ব হয়। রিলেটিভ ডিগ্রি -এর লক্ষ ছিল একটি প্রদর্শনী করা এবং সেই লক্ষ পূরণ হলে তারা বেন্ডটি ভেঙে ফেলে।
১৯৯৫ সালে, স্নাতক শেষ করে বোর্ডেন, শিনোডা এবং ডেলসন জিরো নামক একটি ব্যান্ড গঠন করে, যা ছিল লিঙ্কিন পার্ক এর শুরু। ডেলসন রিজেন্ট বিশ্ববিদ্যালয় থেকে বৃত্তি লাভ করে ইউসিএলএ -তে হিসেবে ভর্তি হন। সেখানে তিনি যোগাযোগ অধ্যায়ন বিষয়ে মানবিক এ ব্যাচেলর এবং ব্যবসা এবং পরিচালনা বিষয়ে একটি বিশেষায়িত স্নাতক লাভ করতে পড়াশোনা করেন। সেখানে অধ্যায়নের চার বছরের মধ্যে তিন বছর তার সাথে লিঙ্কিন পার্ক ব্যান্ড এর আরেকজন ভবিষ্যত সদস্য, ডেভ ফ্যারেল তার সাথে একই ডর্ম কক্ষে থাকতেন। ডেলসন তার অধ্যায়নের অংশ হিসেবে সঙ্গিত জগতের একজন সদস্যের সাথে আলোচনা করার সুযোগ পান এবং ওয়ার্নার ব্রস. রেকর্ড -এর একজন এএনআর প্রতিনিধি, জেফ ব্লু এর সাথে কাজ করেন। তিনি জিরো নামক চার ট্রাকের একটি নমুনা টেপে রেকর্ড করা জিরো -এর ডেমোগুলোর উপর গঠনমূলক সমালোচনা করেন। এই টেপটি ১৯৯৬ সালে প্রকাশ করা হয়। জেফ ব্লু তাদের সাথে চেস্টার বেনিংটন এর সাথে পরিচয় করিয়ে দেয়।
১৯৯৮ সালে, তিনি ইউনিভার্সিটি অব ক্যালিফোর্নিয়া থেকে সুম্ম কুম লাউদে এবং ফি বেটা কাপ্পা সহ স্নাতক লাভ করেন এবং লিঙ্কিন পার্ক এর সাথে সঙ্গিত জগতে কর্মজীবন তৈরি করতে আইন বিদ্যালয়ে না ভর্তি হওয়ার সিদ্ধান্ত নেন।
লিঙ্কিন পার্ক
জিরো নামক ব্যান্ডটির প্রধান কন্ঠশিল্পী, মার্ক ওয়েকফিল্ড এর পরিবর্তে অ্যারিজোনার স্থানীয়, চেস্টার বেনিংটন ব্যান্ডটিতে যোগ দেন এবং ব্যান্ডটি তাদের নাম পরিবর্তন করে “লিঙ্কিন পার্ক” রাখে। শ্রীঘই ডেলসন এবং মাইক একই নামের একটি ছয় ট্রাকের ইপি তৈরি করেন। তারা এটি বিভিন্ন ওয়েবসাইটে প্রকাশ করার মাধ্যমে জমসমর্থন সৃষ্টি করে। ২০০০ সালের মধ্যেই তারা ব্যান্ডটির নাম পরিবর্তন করে “লিঙ্কিন পার্ক” রাখে এবং শ্রীঘই ওয়ার্নার ব্রস. তাদের যুক্ত নেয়।
২০০০ সালের অক্টোবর মাসের ২৪ তারিখে লিঙ্কিন পার্ক তাদের অত্যন্ত সফল অ্যালবাম, হাইব্রিড থিওরি প্রকাশ করে। পরবর্তী বছর, ডেলসন তাদের রিমিক্স অ্যালবাম, রিঅ্যানিমেশন তৈরি করতে কাজ করেন। সেখানে তাদের গান, ”পুশিং মি অ্যাওয়ে” -এর রিমিক্স সংস্করণে ("P5hng Me A*wy") তিনি তার নিজের সৃজণশীল ধারণা যোগ করেন।
রিঅ্যানিমেশন এর পর লিঙ্কিন পার্ক এর দ্বিতীয় স্টুডিও অ্যালবাম, মিটিওরা ২০০৩ তৈরিতে গুরুত্বপূর্ণ ভূমিকা রাখেন। এই অ্যালবাম এ হাইব্রিড থিওরি এর চেয়ে গুরুতর গিটার রিফ ছিল।
২০০৭ সালের মে মাসের ১৫ তারিখে যুক্তরাষ্ট্রে লিঙ্কিন পার্ক এর তৃতীয় স্টুডিও অ্যালবাম, মিনিটস টু মিডনাইট প্রকাশিত হয়। এই অ্যালবাম তৈরির ক্ষেত্রে, হাইব্রিড থিওরি ও মিটিওরা অ্যালবামে তাদের ব্যবহৃত নিখুঁত নিউ ম্যাটাল স্টাইল উপেক্ষা করে একটি সম্পূর্ণ নতুন ধরনের সাউন্ড তৈরি করে। এ কারণে ডেলসনকে নতুন পুরাতন বিভিন্ন গিটার এবং অ্যাম্প নিয়ে পরিক্ষা নিরিক্ষা করতে হয়। এ কারণে তাকে গিটার সোলো প্রতি অনিচ্ছা দূর করতে হয়। “হোয়াট আই’ভ ডান”, “ইন পিসেস” এবং “দ্যা লিটল থিংস গিভ ইউ অ্যাওয়ে” -এই তিনটি ট্রাকে তার গিটার সোলো অন্তর্ভূক্ত করা হয়।
“লিটল থিংস গিভ ইউ অ্যাওয়ে” -গানটি তৈরির সময়ে তিনি ইবাউ দিয়ে নিয়ে পরিক্ষামূলক ব্যবহার শুরু করেন। ইবাউ -এর পরিক্ষামূলক ব্যবহারের সময়ে ব্যান্ডটি “ইবাউ আইডিয়া” নামক নতুন একটি গান তৈরি করে, যার নাম পরে “নো মোর সোরো”। “গিভেন আপ” -গানটিতে তাকে কি বাজাতে শোনা যায়। এটি এবং হাত তালি দিয়ে বিভিন্ন ট্রাক তৈরি করার ধারণার জন্য তাকে অ্যালবামটির পুস্তিকায় কৃতিত্ত্ব প্রদান করা হয়। তাকে কিছু সরাসরি প্রদর্শনীতে “হ্যান্ডস হেল্ড হাই” -গানটির সাথে পিয়ানো বাজাতেও দেখা গিয়েছে।
“নিউ ডিভাইড” -গানটিতে ব্র্যাড তার নিজের পরিকল্পনা যুক্ত করেন। সেই ট্রাকটি ২০০৯ সালে লিঙ্কিন পার্ক ট্রান্সফরমারস রিভেন্জ অব দ্য ফোলেন- দ্য অ্যালবাম এর জন্য রচনা এবং উপস্থাপন করে। তাদের অ্যালবাম তৈরির জন্য ব্যান্ড এর সকলে তাদের পার্শ্ব প্রকল্পগুলো বাদ দিয়ে একত্র হওয়ার পূর্বে এটাই ব্র্যাডের শেষ গান। তাদের চতূর্থ অ্যালবাম, এ থাউজেন্ড সানস ১৪ সেপ্টেম্বর, ২০০৪ তারিখে প্রকাশিত হয়। তাদের পরবর্তী অ্যালবাম, লিভিং থিংস ২০১২ সালের জুন মাসের ২৬ তারিখে প্রকাশিত হয়। অ্যালবামটির দশম গান, “আনটিল ইট ব্রেকস” -এ ব্র্যাড কন্ঠ দিয়েছেন। ব্র্যাড গানটির শেষের দিকের একটি সুরেলা গাওয়ার মাধ্যমে তিনি প্রথমবারের মতো কোনো রেকর্ড প্রধান কন্ঠ দেন।
২৯ জানুয়ারি
ছুটি ও অন্যান্য
জাতীয় ফার্ক্তা দিবস
সৈয়দ পীর বাদশাহ
সৈয়দ পীর বাদশাহ, বৃহত্তর সিলেটের একজন মধ্যযুগীয় পারস্য ভাষার লেখক ছিলেন। তিনি ছিলেন তরফ রাজ্যের সৈয়দ পরিবারের একজন বিশিষ্ট মুরব্বী। তাঁর বাপ সৈয়দ শাহ নূরী ছিলেন সৈয়দ মুসার ছেলে যিনি সৈয়দ নাসিরুদ্দিনের বংশধর ছিলেন। বাদশাহ তার ফার্সি বই "গঞ্জ-ই-তরাজ" প্রকাশের পরে মশহুর হন।
তিনি আজকালের হবিগঞ্জ সদরের পইল হাবেলীতে মারা যান, যেখানে তাঁর দরগা রয়েছে। এই দরগাটিতে সৈয়দ নাজিরুল হক, সৈয়দ আবদুল হক এবং সৈয়দ জাহিদুল হকের মাজারও রয়েছে। ১৯৮৯ খ্রী: সালে, দরগার দেওয়াল ও গম্বুজটি বেশ ক্ষতিগ্রস্ত হয়ে পড়ে এবং তাই নতুন করে সংস্কার হয়।
রাদারফোর্ড পরমাণু মডেল
thumb|পরমাণুর সৌর মডেলের চিত্র। সবুজ বিন্দু দিয়ে ইলেকট্রন এবং লাল বিন্দু দিয়ে নিউক্লিয়াস বোঝানো হয়েছে। thumb|300px|রাদারফোর্ডের পরমাণুর 3D এনিমেশন রাদারফোর্ড পরমাণু মডেল, ১৯১১ খ্রিষ্টাব্দে বিজ্ঞানী রাদারফোর্ড সৌরমন্ডলের সাথে সাদৃশ্য রেখে পরমাণুর গঠন সম্পর্কে নিজস্ব মতবাদ উপস্থাপন করেন। এ মতবাদটিকে রাদারফোর্ডের সোলার সিস্টেম এটম মডেল বলা হয়ে থাকে। এ মতবাদের উল্লেখযোগ্য প্রস্তাবগুলো হলোঃ
১. সকল পরমাণু অতিশয় ক্ষুদ্র গোলাকৃতি কণা। এর দুটি অংশ রয়েছে যথা: (ক) কেন্দ্রক বা নিউক্লিয়াস এবং (খ) কেন্দ্র বহির্ভূত ইলেকট্রন-মহল।
২. পরমাণুর কেন্দ্রস্থলে একটি ধনাত্মক চার্জবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য।
৩. পরমাণুর প্রায় সবটুকু ভর নিউক্লিয়াসে পুঞ্জীভূত। তাই মোটামুটিভাবে নিউক্লিয়াসের ভরই পারমাণবিক ভর।
৫. পরমাণুতে ধনাত্মক চার্জের সংখ্যা এবং পরিভ্রমণশীল ঋণাত্মক চার্জযুক্ত ইলেকট্রনের সংখ্যা সমান। তাই পরমাণু বিদ্যুৎ নিরপেক্ষ।
৬. নিউক্লিয়াস ও ইলেকট্রনের মধ্যে বিরাজিত কেন্দ্রমুখী স্থির বিদ্যুৎ আকর্ষণ বল ও ঘূর্ণনের ফলে সৃষ্ট কেন্দ্রবিমুখী বলের মান সমান ও বিপরীতমুখী।
মডেলের জন্য পরীক্ষামূলক ভিত্তি
রাদারফোর্ড ১৯১১ সালে থমসনের মডেলটিকে তার সুপরিচিত সোনার ফয়েল পরীক্ষার মাধ্যমে উল্টে দিয়েছিলেন যেখানে তিনি দেখিয়েছিলেন যে পরমাণুর একটি ক্ষুদ্র এবং ভারী নিউক্লিয়াস রয়েছে। রাদারফোর্ড পারমাণবিক কাঠামোর অদেখা বিশ্বের অনুসন্ধান হিসাবে একটি তেজস্ক্রিয় উপাদান দ্বারা নির্গত আলফা কণা ব্যবহার করার জন্য একটি পরীক্ষা ডিজাইন করেছিলেন। থমসন সঠিক হলে, বিমটি সোনার ফয়েলের মধ্য দিয়ে সোজা চলে যেত। বেশিরভাগ রশ্মি ফয়েলের মধ্য দিয়ে গিয়েছিল, তবে কয়েকটি বিচ্যুত হয়েছিল।
রাদারফোর্ড অপ্রত্যাশিত পরীক্ষামূলক ফলাফলের ব্যাখ্যা হিসাবে সাবঅ্যাটমিক গঠনের জন্য তার নিজস্ব ভৌত মডেল উপস্থাপন করেছিলেন। এতে, পরমাণুটি একটি কেন্দ্রীয় আধান দ্বারা গঠিত (এটি আধুনিক পারমাণবিক নিউক্লিয়াস, যদিও রাদারফোর্ড তার কাগজে "নিউক্লিয়াস" শব্দটি ব্যবহার করেননি) (সম্ভবত) প্রদক্ষিণকারী ইলেকট্রনের মেঘ দ্বারা বেষ্টিত । এই মে ১৯১১-এর গবেষণাপত্রে, রাদারফোর্ড শুধুমাত্র পরমাণুতে অত্যন্ত উচ্চ ধনাত্মক বা ঋণাত্মক চার্জের একটি ছোট কেন্দ্রীয় অঞ্চলে নিজেকে প্রতিশ্রুতিবদ্ধ করেছিলেন।
"সংকীর্ণতার জন্য, একটি উচ্চ গতির α কণার একটি ধনাত্মক কেন্দ্রীয় চার্জ N e সহ একটি পরমাণুর মধ্য দিয়ে যাওয়ার কথা বিবেচনা করুন এবং N ইলেকট্রনের ক্ষতিপূরণমূলক চার্জ দ্বারা বেষ্টিত ।"
তিতান
thumb|left|175px|দ্যা ফল অব টাইটানস
গ্রীক পুরাণে, তিতান বা টাইটান (Greek: Τιτάν, Titán, plural: Τiτᾶνες, Titânes) এবংTitanesses (or Titanides; Greek: Τιτανίς, Titanís, plural: Τιτανίδες, Titanídes) রা হল প্রাচীন গ্রীক দেবতাদের বংশধর এবং দ্বাদশ অলিম্পিয়ানদের পূর্ববর্তী স্বর্গীয় স্বত্তা। অথরিস পর্বতে অবস্থানকারী গায়া (ধরিত্রি মাতা) এবং ইউরেনাসের (মহাকাশ পিতা) প্রথম বারো জন সন্তান এই তিতানদের অন্তর্ভৃক্ত। এই দেবতারা স্বর্ণযুগে প্রথম প্যান্থিয়নের শাসক ছিলেন।
তিন জন শতভুজ দৈত্য ও তিন জন কুক্লোপ্স এর পর ইউরেনাসের ঔরসে গেইয়ার গর্ভে বারোজন দৈত্য জন্ম নেয়। এদেরকে তিতান বা টাইটান (প্রাচীন গ্রিক ভাষায়: Τιτάν তিতান্‌, ইংরেজি রূপ: Titan টায়্‌টান্‌) বলা হয়। এদের নামগুলো হল - অকেয়ানোস, তেথুস, হুপেরিয়ন, থেইয়া, কয়উস, ফয়বে, ক্রোনুস, রেয়া, নেমোসাইনে, থেমিস, ক্রিউস ও ইয়াপেতুস।
শেস-রাব-ফুন-ত্শোগ্স
শেস-রাব-ফুন-ত্শোগ্স (১৫৬৬-১৬৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম র্গ্যা-রা-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত জীবনী
শেস-রাব-ফুন-ত্শোগ্স ১৫৬৬ খ্রিষ্টাব্দে তিব্বতের খ্যুং-পো-স্তা-শদ-কা-না নামক স্থানে জন্মগ্রহণ করেন। শেস-রাব-দ্বাং-পো  নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ({{bo|w=chab mdo chos 'khor byams pa gling) দশম প্রধান, ছোস-ক্যি-র্গ্যাল-পো ({{bo|w=chos kyi rgyal po}}) নামক চতুর্থ 'ফাগ্স-পা-ল্হা ({{bo|w='phags pa lha}}), ব্রাগ-গ্র্যাব-গ্রাগ্স-পা-র্গ্যাল-ম্ত্শান ({{bo|w=brag gyab grags pa rgyal mtshan}}) তার উল্লেখযোগ্য শিক্ষক ছিলেন। ১৬২২ খ্রিষ্টাব্দে তিনি গ্রু-গু-থাং-স্গ্রুব-স্দে ({{bo|w=gru gu thang sgrub sde}}) বৌদ্ধবিহার স্থাপন করেন।
বাংলাদেশের শিক্ষা কমিশনসমূহের তালিকা
লর্ড ম্যাকল-এর নিম্নগামী পরিস্রবণ নীতি (১৮১৩):
এটা তৎকালীন সময়ে গ্রহণযোগ্য না হলেও এখন এর গুরুত্ব অপরিসীম।
জাতীয় শিক্ষা কমিশন (১৯৭২)
বাংলাদেশ স্বাধীন হওয়ার পর ১৯৭২ সালে ডঃ কুদরাত-এ-খুদাকে প্রধান করে সর্বপ্রথম একটি কমিশন গঠন করা হয়; কমিশনের প্রধানের নামানুসারে যা কুদরাত-এ-খুদা শিক্ষা কমিশন নামেও পরিচিত লাভ করে।
এম এ বারী শিক্ষা কমিশন (২০০১):
শিক্ষা খাতের অবিলম্বে বাস্তবায়নযোগ্য সংস্কার শনাক্ত করতে ডঃ এম আব্দুল বারীর নেতৃত্বে একটি বিশেষজ্ঞ কমিটি গঠন করা হয়েছিল ২০০১ সালে। কমিটি ২০০২ সালে তার প্রতিবেদন জমা দেয় এবং বেশ কয়েকটি বিষয়ে হস্তক্ষেপের পরামর্শ দেয় যা পরে ২০০৩ সালের শিক্ষা কমিশন মোহাম্মদ মনিরুজ্জামান মিয়ার নেতৃত্বে বিবেচিত হয়েছিল।
কবির চৌধুরী শিক্ষা কমিশন (২০০৯):
জাতীয় শিক্ষানীতি ২০০০ হালনাগাদ করার জন্য সরকার ২০০৯ সালে জাতীয় অধ্যাপক কবীর চৌধুরীর নেতৃত্বে একটি ষোল সদস্য কমিটি গঠন করে। কমিটি কুদরত-ই-খুদা কমিশনের রিপোর্টের ১৯৭৪ এবং শামসুল হক শিক্ষা কমিশন রিপোর্ট ১৯৯৭ জাতীয় শিক্ষা নীতির আলোকে নতুন শিক্ষানীতি প্রণয়ন করে। ২০০৯-এর খসড়াটি আনুষ্ঠানিকভাবে ৭ই সেপ্টেম্বর ২০০৯-এ সরকারের কাছে জমা দেওয়া হয়েছিল। কমিশনের সুপারিশগুলির প্রধান বৈশিষ্ট্যগুলির মধ্যে রয়েছে স্নাতক শিক্ষার স্তরগুলি তিন থেকে দুই এ সংশোধন করা, শিক্ষার সমস্ত ধারার অধীনে কিছু বাধ্যতামূলক বিষয়াবলীর বাধ্যতামূলক অন্তর্ভুক্তি, শিক্ষাকে আরও প্রয়োগ ভিত্তিক করে তোলা, এবং একটি স্থায়ী শিক্ষা কমিশন গঠন করা। নীতিমালাটিতে বাধ্যতামূলক প্রাথমিক বিদ্যালয়ের পড়াশোনা অষ্টম শ্রেণি পর্যন্ত বাড়ানো, অষ্টম শ্রেণির শেষ পর্যায়ে চূড়ান্ত প্রাথমিক স্তরের পরীক্ষা এবং ফলাফলের ভিত্তিতে মাধ্যমিক বিদ্যালয়ের বৃত্তি প্রদানের প্রস্তাব দেওয়া হয়েছে। নতুন নীতিতে সুপারিশ করা হয়েছে যে মাধ্যমিক স্তরের পড়াশোনা চার শিক্ষাবর্ষ, নবম থেকে দ্বাদশ শ্রেণি পর্যন্ত প্রসারিত হবে এবং দশম শ্রেণির শেষে সরকারি পাবলিক পরীক্ষা নেওয়া হবে। চূড়ান্ত মাধ্যমিক স্তরের পরীক্ষা দ্বাদশ শ্রেণির শেষে অনুষ্ঠিত হবে। প্রাথমিক, মাধ্যমিক স্তরের পাঠ্যক্রমের বিভিন্ন ধারায় বাংলা, নৈতিক শিক্ষা, বাংলাদেশের অধ্যয়ন, গণিত, প্রকৃতি ও পরিবেশ, সামাজিক গবেষণা, তথ্যপ্রযুক্তি ও বিজ্ঞানসহ কয়েকটি মৌলিক বিষয় বাধ্যতামূলক করা হবে। নীতিমালাটিতে সকল মাধ্যমিক স্তরের প্রতিষ্ঠানে কিছু প্রযুক্তিগত ও বৃত্তিমূলক শিক্ষার প্রবর্তন করারও আহ্বান জানানো হয়েছে। বাধ্যতামূলক বিষয়গুলির মধ্যে তথ্য প্রযুক্তি এবং বৃত্তিমূলক প্রশিক্ষণ অন্তর্ভুক্ত করে মাদ্রাসা শিক্ষার পুনর্গঠন করা হবে। কমিটি বেসরকারী শিক্ষক কমিশন গঠনেরও সুপারিশ করেছিল।
আব্দুল রেহমান জিলানি দেহলভী
সৈয়দ আব্দুল রেহমান জিলানী দেহলভি (سیّد عبد الرحمن جیلانی دہلوی) ছিলেন ভারতীয় উপমহাদেশের কাদরী সম্প্রদায়ের একটি উল্লেখযোগ্য সুফি সাধক। তার পূর্বসূরীদের মধ্যে আবদুল কাদির জিলানী ছিলেন। যিনি কাদরী সিলসিলার সূচনা করেছিলেন। দিল্লিতে সিলসিলা প্রতিষ্ঠায় তিনি প্রধান ভূমিকা পালন করেছিলেন।
জীবনী
সৈয়দ আবদুল রেহমান জিলানী ১০২৪ হিজরিতে (১৬১৫ খ্রিস্টাব্দ) সিরিয়ার হামায় তিনি জন্মগ্রহণ করেছিলেন। তিনি সৈয়দ আবদুল কাদিরের পুত্র ছিলেন, যিনি নিজেই একজন দরবেশ ছিলেন। তাঁর কাছ থেকে তিনি প্রাথমিক শিক্ষা গ্রহণ করেছিলেন। ৩৫ বছর বয়সে তিনি তিন বছরের জন্য বাগদাদে আবদুল কাদির জিলানির দরগাতে থাকতে শুরু করেন। মঙ্গলবার ১৩ ধু আল-কিয়াদাহ ১০৬২ হিজরী (১৫ অক্টোবর ১৬৫২ খ্রিস্টাব্দ)। মুুুঘল সম্রাট শাহ জাহানের সময়ে তিনি সৈয়দ আবদুল জালিলের সাথে দেখা করতে ভারতে গিয়েছিলেন। তিনি ১০ ধূ আল- হিজজা ১০৬২ হিজরিতে (১০ নভেম্বর ১৬৫২ খ্রিস্টাব্দ) বায়‘আত গ্রহণ করেন এবং ৯ সফর ১০৬৩ হিজরিতে (৮ জানুয়ারী ১৬৫৩ খ্রি) দিল্লিতে চলে যান। এখানে তিনি নিজেই অবস্থান করেন এবং খানকাহ প্রতিষ্ঠা করেন। এখানেই তাঁর মাজার নির্মিত হয়েছে। পাশাপাশি শাহ আবদুল রেহমান মসজিদ নামে একটি মসজিদও নির্মিত হয়েছে। বর্তমান সদর স্টেশন এবং মুসলিম ওয়াকফ বোর্ডের কোয়ার্টারগুলি তাঁর জমিতে নির্মিত।
৪১ বছর বয়সে সৈয়দ আবদুল রেহমান জিলানী দেহলভী জিলানী সাদাতাসের সৈয়দা জাহিদার সাথে বিবাহ করেন এবং তার দুই পুত্র ছিল: সৈয়দ তাজ-উল-আরিফীন এবং সৈয়দ আবদুল আজিজ। ১০৭৫ সালে, ডায়রিয়ায় আক্রান্ত হয়ে সৈয়দ তাজ-উল-আরিফিন মারা যান। সৈয়দ আবদুল রেহমান জিলানী দেহলভী নাম প্রকাশ না করার মতো জীবন যাপন করেছিলেন কোনরকম খ্যাতি বা দিল্লির সুলতানি রাজদরবারের দিকে মনোযোগ না দিয়ে।
তিনি দিল্লিতে থেকে মানুষকে আধ্যাত্মিকভাবে উপকৃত করেছিলেন। এমন কোন প্রমাণ পাওয়া যায়নি যাতে বলা যায় তিনি দিল্লির বাইরে গেছিলেন। তাঁকে কাইম মাকাম ফকির হিসাবেও অভিহিত করা হয়। তাঁর শিক্ষা তাঁর বংশধরদের মধ্যেও সঞ্চারিত হয়েছিল। যেমন তাঁর মহান নাতি সৈয়দ আবদুল্লাহ শাহ মাদানী জিলানী, পাকিস্তানের বাহাওয়ালপুর জেলা আহমদপুর শারকিয়ায় করেছিলেন । সৈয়দ আবদুল রেহমান জিলানী দেহলভী মোগল সম্রাট আলমগীরের রাজত্বকালে ২১ রমজান ১০৮৮ হিজরিতে (১ নভেম্বর ১৬৭৭ খ্রি।) মৃত্যুবরণ করেন। তাঁর মাজারটি দিল্লিতে অবস্থিত এবং খলিফাহ সৈয়দ মোহাম্মদ সিদ্দিক তাঁর মাজারের প্রথম তত্ত্বাবধায়ক ছিলেন।
পৈতৃক বংশ
সৈয়দ আবদুল রেহমান জিলানী দেহলভী আবদুল কাদির জিলানির শিষ্য ছিল। সৈয়দ আবদুল রেহমান জিলানী দেহলভী সৈয়দ আবদুল কাদিরের পুত্র শরফ-উদ-দ্বীনের সৈয়দ আহমেদের পুত্র আল্লা-উদ-সানির পুত্র। সৈয়দ শাহাব-উদ্দিন সানির শরফ-উদ-দ্বীন কাসিমের ছেলে মোঃ-উদ-দ্বীন ইয়াহিয়া, বদর-উদ-দ্বীন হুসেনের ছেলে আল্লা-উদ-দ্বীন, শামস-উদ-দ্বীনের পুত্র সাইফ-উদ্দিনের পুত্র। উদ-দ্বীন ইয়াহইয়া জহির-উদ-দ্বীনের পুত্র আবী নসরের পুত্র আবু সালেহ নাসারের পুত্র সৈয়দ আবদুল রাজ্জাক জিলানী আব্দুল কাদির জিলানির পুত্র।
আধ্যাত্মিক বংশ
ফকরের সাধু বংশটি এইভাবেই আবদুল কাদির জিলানী থেকে সৈয়দ আবদুল রেহমান জিলানী দেহলভীতে পৌঁছেছে।
শিক্ষার্থীরা
সুলতান বাহু ছিলেন সৈয়দ আবদুল রেহমান জিলানির খলিফা-ই-আকবার (পূর্ববর্তী আধ্যাত্মিক উত্তরসূরি)। খলিফা-ই-আসগর (পরবর্তী আধ্যাত্মিক উত্তরসূরি) শাহ শাহ হাবিব আল্লাহ কাদরী এবং সৈয়দ মোহাম্মদ সিদ্দিককে অন্তর্ভুক্ত করেছিলেন, যিনি তাঁর মাজারের প্রথম তত্ত্বাবধায়ক ছিলেন এবং তাঁর কোন সন্তান ছিল না। আবদুল রেহমান জিলানী ছিলেন সুলতান বাহুর মুর্শিদ, কাদরী পরিবারের একজন পীর, পাশাপাশি ওহী প্রাপ্ত লোক।
মেহেরপুর পল্লী বিদ্যুৎ সমিতি
মেহেরপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মেহেরপুর পল্লী বিদ্যুৎ সমিতি খুলনা বিভাগের মেহেরপুর জেলায় ০৪টি জোনাল অফিস, ০৫টি সাব-জোনাল অফিস, ০২টি এরিয়া অফিস এবং ০৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মেহেরপুর পল্লী বিদ্যুৎ সমিতি নিবন্ধিত হয় ২৯ ডিসেম্বর, ১৯৮৫ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৭ সালে।
আব্দুল রেহমান জিলানি দেহলভী
কাদরী সিলসিলা
সৈয়দ আবদুল রেহমান জিলানী দেহলভী কাদরী সিলসিলা প্রতিষ্ঠাতা আবদুল কাদির জিলানির পরে কাদরী সিলসিলার অন্যতম স্বীকৃত সুফি।
মেহেরপুর পল্লী বিদ্যুৎ সমিতি
ইতিহাস
মেহেরপুর পল্লী বিদ্যুৎ সমিতি এর যাত্রা শুরু হয় ১৯৮৫ সালে। এ সমিতির অধীনে চুয়াডাঙ্গা জেলা, কুষ্টিয়া জেলার আংশিক, ০৮টি উপজেলা, ৫৮টি ইউনিয়ন ও ৮০৬টি গ্রাম রয়েছে। এর সদর দপ্তর মেহেরপুর জেলার সদর উপজেলাতে অবস্থিত।
আব্দুল রেহমান জিলানি দেহলভী
কাদরী সিলসিলা
কাদরী সিলসিলা সরোয়ারী কাদরি সম্প্রদায় গঠনের জন্য সুলতান বাহুর সাথে শাখা করেন। এর শিষ্যরা তাদের নামে সরোয়ারি কাদরীকে যুক্ত করতে শুরু করেছিলেন। অনেক সূফী মুরীদ এবং বংশধররা এই সিলসিলা থেকে বিখ্যাত হয়েছিলেন।
মেহেরপুর পল্লী বিদ্যুৎ সমিতি
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
আব্দুল রেহমান জিলানি দেহলভী
উরশ
সৈয়দ আবদুল রেহমান জিলানীর উরস দীর্ঘকাল থেকে একুুুশে রমজানে অত্যন্ত নিষ্ঠার সাথে উদযাপিত হচ্ছে। সৈয়দ আবদুল রেহমান জিলানী দেহলভির মাজারটি পুরাতন দিল্লি ৬ তে অবস্থিত। যা লাহোর দরওয়াজার নিকটে সদর রেলওয়ে স্টেশন, রেলওয়ে কলোনী, মুসলিম ওয়াকফ বোর্ড কোয়ার্টার, দিল্লি -6, ভারতে অবস্থিত।
মেহেরপুর পল্লী বিদ্যুৎ সমিতি
গ্রাহক সংখ্যা
মেহেরপুর পল্লী বিদ্যুৎ সমিতির চার লক্ষেরও বেশি আবাসিক গ্রাহক রয়েছে।
ওয়াসহিন্দ
ওয়াসহিন্দ (Vashind) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ওয়াসহিন্দ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মাথাভাঙ্গা রেলওয়ে স্টেশন
মাথাভাঙ্গা রেলওয়ে স্টেশন ভারতের পশ্চিমবঙ্গ রাজ্যের কোচবিহার জেলার মাথাভাঙ্গা শহরে পরিষেবা প্রদান করে। স্টেশনটি উত্তর- পূর্ব সীমান্ত রেলওয়ের নিউ মাল-চ্যাংরাবান্ধা-নতুন কোচবিহার লাইনে অবস্থিত। স্টেশনটি আলিপুরদুয়ার রেলওয়ে বিভাগে অবস্থিত।
দ্য টাইম মেশিন
দ্য টাইম মেশিন হারবার্ট জর্জ ওয়েলস রচিত বৈজ্ঞানিক কল্পকাহিনী। বইটি ১৮৯৫ সালে প্রকাশিত হয়। ওয়েলস মূলত সময় ভ্রমণ বিষয়বস্তু নিয়ে লেখার জন্য প্রসিদ্ধ। ওয়েলস প্রবর্তিত টাইম মেশিন নামটি এখন এক ধরনের গাড়ির ক্ষেত্রে ব্যবহৃত হয়।
দ্য টাইম মেশিন একই নামের তিনটি চলচ্চিত্রে, দুটি টেলিভিশন সিরিজে এবং বেশ কয়েকটি কমিক বইয়ে গৃহীত হয়েছে। এছাড়া বইটি পরোক্ষভাবে আরও বেশ কিছু কল্পকাহিনীকে প্রভাবিত করেছে।
ইতিহাস
ওয়েলস এর আগেও সময় ভ্রমণ ধারণাটি তার ছোট গল্প দ্য ক্রনিক আর্গোনাট্‌স (১৮৮৮) ব্যবহার করেন। তার কলেজের পত্রিকায় প্রকাশিত বইটি দ্য টাইম মেশিন বইয়ের ভিত্তি গড়ে তুলেছিল।
ওয়েলস পল মল গেজেট-এ এই কাজের কিছু বিষয়বস্তু নিয়ে একটি ধারাবাহিক নিবন্ধ লেখার কথা ভাবেন। এমন সময় গেজেটটির প্রকাশক তাকে এই বিষয় নিয়ে একটি ধারাবাহিক উপন্যাস লেখার কথা বলেন। ওয়েলস তার প্রস্তাবে সম্মত হন এবং ১৮৯৫ সালে হেইনিম্যান থেকে প্রকাশিত হওয়ার সময় ১০০ পাউন্ড স্টার্লিং পারিশ্রমিক পান। হেনরি হোল্ট অ্যান্ড কোম্পানি ১৮৯৫ সালের ৭ মে প্রথম মুদ্রিত বই প্রকাশ করে; এবং হেইনিম্যান ২৯ মে ইংরেজি মুদ্রণ প্রকাশ করে। দুই প্রকাশনার সম্পাদনায় ভিন্নতা রয়েছে। হেনরি হোল্ট অ্যান্ড কোম্পানি সম্পাদিত বইটি হোল্ট টেক্সট ও হেইনিম্যান সম্পাদিত বইটি হেইনিম্যান টেক্সট নামে পরিচিত। তবে পরবর্তীকালে হেইনিম্যান প্রকাশনার বইটিই সর্বাধিক সম্পাদিত হয়।
গল্পে ওয়েলসের নিজের সামাজিক রাজনৈতিক মতাদর্শ, তার জীবন ও প্রাচুর্য, এবং শিল্প সম্পর্ক বিষয়ক সমসাময়িক উদ্বেগের প্রতিফলন দেখা যায়। গল্পটিতে রে ল্যাঙ্কেস্টারের সামাজিক অবনতি তত্ত্বের প্রভাব রয়েছে। এবং এডওয়ার্ড বুলওয়্যার-লিটন রচিত উপন্যাস ভ্রিল, দ্য পাওয়ার অফ দ্য কামিং এজ (১৮৭১) এও এই বিষয়ের উল্লেখ রয়েছে। এই ধরনের বিষয়ের উপর অন্যান্য বৈজ্ঞানিক কল্পকাহিনীমূলক কাজসমূহ, এডওয়ার্ড বেলামির উপন্যাস লুকিং ব্যাকওয়ার্ড: ২০০০-১৮৮৭ (১৮৮৮) এবং চলচ্চিত্র মেট্রোপলিস (১৯২৭)।
এই কাজটি মৃতপ্রায় পৃথিবী উপধরনের প্রাথমিক সময়ের উদাহরণ। উপন্যাসের যে অংশে সময় ভ্রমণকারী দূরবর্তী ভবিষ্যৎ দেখছে যেখানে সূর্য অনেক বড় এবং লাল, তাতে মূলত সময়, পৃথিবী ও মানবজাতির শেষ দিনের কথা উল্লেখ করা হয়েছে।
গল্প সংক্ষেপ
ইংরেজ বিজ্ঞানী ও উদ্ভাবক রিচমন্ড ভিক্টোরিয়ান ইংল্যান্ডের সারেতে বাস করেন এবং একজন বর্ণনাকারী তাকে টাইম ট্রাভেলার হিসেবে উল্লেখ করেন। বর্ণনাকারী সাপ্তাহিক ডিনার টেবিলে তার পেশকৃত বক্তৃতা বর্ণনা করেন। ট্রাভেলার বলেন যে সময় হল চতুর্মাত্রিক একটি বিষয় এবং তিনি টেবিলের উপর রাখার তার যন্ত্রের মডেলের মাধ্যমে তা দেখান। তিনি দেখান যে তিনি এমন একটি যন্ত্র আবিষ্কার করেছেন যা একজন ব্যক্তিকে সময়ের মধ্যে ভ্রমণ করাতে পারেন যে পরবর্তী সপ্তাহে ফিরে এসে নতুন বর্ণনাকারী হিসেবে নতুন অনেক গল্প বর্ণনা করতে পারবেন।
একটি নতুন বর্ণনায় টাইম ট্রাভেলার খ্রিস্টপূর্ব ৮০২,৭০১ অব্দে চলে যান যেখানে তিনি এলয় নামে একটি ক্ষুদ্র সম্প্রদায়ের সাথে দেখা করেন। তিনি তাদের সাথে কথা বলতে চাইলে তাদের কৌতূহলের অভাবে তা সম্ভব হয় নি কিন্তু তিনি লক্ষ্য করেন তারা খুবই শান্তিপূর্ণ একটি সম্প্রদায়। সেখান থেকে ফিরে টাইম ট্রাভেলার তার যন্ত্রটি খুঁজে পাচ্ছেন না এবং তিনি এই সিদ্ধান্তে উপনীত হন যে যন্ত্রটি কেউ কাছেই কোন স্থানে নিয়ে গেছে যেখানে ভিতর থেকে লাগানো ভারী দরজা রয়েছে, যা দেখতে স্ফিংক্সের মত। তিনি যন্ত্রটি সেখান থেকে উদ্ধার করেন। রাতের আঁধারে তিনি বানর সদৃশ ভয়প্রদর্শনকারী মর্লকদের কবলে পড়েন, যারা মাটির নিচে অন্ধকারে বাস করে এবং রাতে ভূপৃষ্ঠে ওঠে। তাদের বাসস্থানে গিয়ে তিনি এমন সব যন্ত্রপাতি ও শিল্পের দেখা পান যা দিয়ে পৃথিবীকে স্বর্গ বানানো সম্ভব।
তিনি তার মতবাদ পাল্টিয়ে দেখেন যে মানুষের দৌড়াত্মে দুটি প্রজাতির উদ্ভব হয়েছে, একটি অলস শ্রেণী এলয় ও আরেকটি কর্মঠ শ্রেণী মর্লক। মর্লকেরা তার সময় যন্ত্রটি নিয়ে গেছে এই সিদ্ধান্তে উপনীত হওয়ার পর তিনি মর্লকদের সুড়ঙ্গপথ আবিষ্কার করেন এবং জানতে পারেন অন্য কোন খাবার না পেয়ে তারা এলয়দের ভক্ষণ করে। ফলে তিনি তা এভাবে বিশ্লেষণ করেন যে, মর্লক ও এলয়দের সম্পর্ক প্রভু ও ভৃত্য নয় বরং খাদক ও খাদ্যবস্তু। ইতিমধ্যে তিনি উইনা নামের একটি এলয়কে ডুবে যাওয়া থেকে বাঁচান এবং কয়েকদিনের মধ্যে তাদের মধ্যে স্নেহের সম্পর্ক গড়ে ওঠে। তিনি উইনাকে নিয়ে দূরের একটি স্থানে যান এবং দেখেন সেখানে একটি জাদুঘর রয়েছে। জাদুঘরে ম্যাচ ও যুদ্ধাস্ত্র রয়েছে যা দিয়ে তিনি তার যন্ত্র উদ্ধার করার জন্য মর্লকদের বিরুদ্ধে যুদ্ধ করতে পারবেন। এভাবে চলতে থাকে টাইম ট্রাভেলারের ভ্রমণ। তিনি উইনাকে তার সময়ে ফিরিয়ে নিয়ে যেতে চান, কারণ দীর্ঘ ভ্রমণের ফলে সে ক্লান্ত। তারা একটি বনে থামে এবং সেখানে রাতে মর্লকেরা তাদের আক্রমণ করেলে উইনা জ্ঞান হারায়। ভ্রমণকারী আগুন জ্বালিয়ে দিয়ে সেখান থেকে পালায় কিন্তু অচিরেই পুরো বনে আগুন লেগে যায়।
মর্লকেরা ভ্রমণকারীকে ধরার জন্য স্ফিংক্সের মুখ খোলে সময় যন্ত্র বের করে। কিন্তু তারা বুঝতে পারে নি যে তিনি সেটা ব্যবহার করে পালিয়ে যাবেন। তিনি সে যন্ত্রটির লিভার টেনে সে সময় থেকে ৩০ মিলিয়ন বছর পরে চলে যান। সে সময়ে গিয়ে তিনি দেখেন মৃতপ্রায় পৃথিবীতে কয়েকটি প্রাণী বেঁচে আছে। লাল কাঁকড়ার মত কিছু প্রাণী রক্তের মত লাল সমুদ্র সৈকতে ধীরে ধীরে ঘুরে বেড়াচ্ছে এবং অসংখ্য প্রজাপতিকে ধাওয়া করছে। তিনি সময়ের সাথে সাথে ছোট ছোট ভ্রমণ চালাতে থাকেন এবং দেখেন পৃথিবীর ঘুর্ণন থেকে যাচ্ছে, সূর্য আরও বড়, লাল ও নিস্প্রভ হচ্ছে এবং পৃথিবী শান্ত ও ঠাণ্ডা হয়ে যাচ্ছে ও শেষ জীবিত প্রাণীসমূহও মারা যাচ্ছে। এসব দেখে বিপর্যস্ত হয়ে তিনি তার যন্ত্রের সাহায্যে ভিক্টোরিয়ান যুগে ফিরে তার সে স্থান ত্যাগ করার মাত্র ৩ ঘণ্টা পরে তার গবেষণাগারে ফিরে যান। ডিনারে আসা অবিশ্বাসকারী আমন্ত্রিতদের সামনে তিনি তার রোমাঞ্চকর ভ্রমণের কথা বর্ণনা করেন। তার ভ্রমণের সত্যতার নিদর্শন হিসেবে তিনি তার পকেট থেকে উইনার দেওয়া দুটি অদ্ভুত রকমের ফুল তাদের দেখান। মূল বর্ণনাকারী তখন বলেন তিনি পরের দিন সময় ভ্রমণকারীর বাড়িতে যান এবং তাকে আরেকটি ভ্রমণে বের হওয়ার আগে প্রস্তুত হতে দেখেন। স্বল্প সময়ের মধ্যে তিনি ফিরে আসবেন বলে তিনি চলে যান এবং বর্ণনাকারী বলে তিনি তিন বছরেও ফিরে আসেন নি।
বাতিলকৃত অংশ
একাদশ পরিচ্ছেদের একটি অংশ মূল বই থেকে বাদ দেওয়া হয়েছিল, যা নিউ রিভিউয়ে (মে ১৮৯৫) প্রকাশিত হয়েছিল। এই অংশটুকু মূলত ওয়েল্‌স তার সম্পাদক উইলিয়াম আর্নেস্ট হেনলির পরামর্শে লিখেছিলেন। হেনলি চেয়েছিলেন লেখক তার সম্পাদককে মান্য করে একটি পরিচ্ছদ বর্ধিত করুক যেখানে মনুষ্যতের চরম অবনতি চিত্রিত হবে। এই অংশটুকু আরেকটি বই দ্য গ্রে ম্যান-এ প্রকাশিত হয়েছিল। বাদ দেওয়া অংশটুকু ফরেস্ট জে অ্যাকারম্যান সম্পাদিত পেরি রোডানের মার্কিন সম্পাদনায় প্রকাশিত হয়েছিল।
বাদ দেওয়া অংশে বর্ণিত আছে ট্রাভেলার মর্লকদের থেকে পালিয়ে আসার পর ক্যাঙ্গারুসদৃশ ফুরি বসতি পুর্ণ অনাবিষ্কৃত স্থানে পৌঁছান। তিনি ভয় দেখান এবং একটিকে পাথরের আঘাতে হত্যা করেন এবং কাছ থেকে পর্যবেক্ষণ করে দেখেন তা মানুষ/এলয়/মর্লকদের পূর্বপুরুষ হতে পারে। একটি বিশাল সরীসৃপসদৃশ আর্থ্রোপড তার দিকে ধেয়ে আসলে ট্রাভেলার সেখান থেকে পালিয়ে যান এবং পরের দিন আবিষ্কার করেন সরীসৃপটি মনুষ্যসদৃশ ফুরিটিকে খেয়ে ফেলেছে। বাদ দেওয়া অংশটুকু সংগ্রহ করে রেখেছে ডোভার প্রেস ও ইস্টন প্রেস।
পন্ডিতদের মতামত
১৯৬০ সালের শুরুর সময় থেকে দ্য টাইম মেশিন নিয়ে পন্ডিতগণ অনেক মতামত প্রদান করে। প্রথম দিকে ওয়েল্‌সের প্রথম উপন্যাসসমূহ নিয়ে বিশদ গবেষণা হয়েছে, যেমন বার্নার্ড বার্জোঞ্জির ''দ্য আর্লি এইচ. জি. ওয়েল্‌স: অ্যা স্টাডি অফ দ্য সাইন্টিফিক রোমান্সেস'' এবং বৈজ্ঞানিক কল্পকাহিনীতে কল্পলোক নিয়ে গবেষণা হয়েছে, যেমন মার্ক আর. হিলেজাসের ''দ্য ফিউচার অ্যাজ নাইটমেয়ার: এইচ. জি. ওয়েল্‌স অ্যান্ড দ্য অ্যান্টি-ইউটোপিয়ানস্‌। ১৯৭০-এর দশকে কিছু সমালোচনা ও লিখিত কাজ হয়েছে, যেমন বইটির জটিল প্রকাশনার ইতিহাস, পান্ডুলিপি ও অপ্রকাশিত খন্ড খুঁজে বের করা। ১৯৯৫ সালে বইটির শতবার্ষিকীতে আরও কিছু পর্যালোচনার পুনরুত্থান হয় এবং এর মধ্যে উল্লেখযোগ্য হল ১৯৯৫ সালের কনফারেন্স এবং একাডেমিক পেপারে ব্যাপক পরিমাণে এই উপন্যাসের উদ্ধৃতি, যা মূলত ইউনিভার্সিটি অফ জর্জিয়া প্রেস থেকে ২০০১ সালে মুদ্রিত এইচ. জি. ওয়েল্‌স্‌স পেরেনিয়াল টাইম মেশিন: সিলেক্টেড এসেজ ফ্রম দ্য সেন্টেনারি কনফারেন্স, "দ্য টাইম মেশিন: পাস্ট, প্রেজেন্ট, অ্যান্ড ফিউচার" থেকে সংগ্রহ করা হয়। এই প্রকাশনা পরে স্নাতকোত্তর ও পিএইচডি লেভেলের শিক্ষার্থীদের জন্য একটি গাইড বই এইচ. জি. ওয়েল্‌স্‌স দ্য টাইম মেশিন: অ্যা রেফারেন্স গাইড (প্রীজার, ২০০৪) লেখার অনুমতি দেয়। দ্য ওয়েলসিয়ান জার্নাল দ্য টাইম মেশিন ২০টির মত নিবন্ধ প্রকাশ করেছে, এবং মার্কিন যুক্তরাষ্ট্রের একাডেমিক জার্নাল দ্য আনডায়িং ফায়ার'' ২০০২ সালে প্রতিষ্ঠার পর তিনটি নিবন্ধ প্রকাশ করে।
এলয় নামটি হিব্রু এলহিম শব্দের বহুবচন, বা ওল্ড টেস্টামেন্ট-এ ছোট দেবতা। মর্লক নামটি মলক নাটক থেকে নেওয়া হতে পারে, যার স্কটিশ অর্থ হল নীচ, অথবা দালমাতিয়ার মরলাচ্চি সম্প্রদায়কে উল্লেখ করা হয়েছে। পরবর্তী হাইপোথিসিসে দেখা যায় বলকান মরলাকরা পশ্চিম ও মধ্য ইউরোপের ভ্রমণকারী ও লেখকদের দৃষ্টি আকর্ষণ করেছিল, যাদের মধ্যে উল্লেখযোগ্য ছিল ইয়োহান গটফ্রিট হের্ডার ও ইয়োহান ভোলফগাং ফন গ্যোটে এবং প্রায়ই বিভিন্ন লেখনীতে আদিম মানুষ, পশ্চাৎপদ, বর্বর হিসেবে তাদের সম্পর্কে বর্ণনা পাওয়া যেত।